A rose for my rose…….এটার বদলে যদি বলি a kingdom of rose for my beautiful rose ? কেমন হবে বলুন তো?- যা হবে তা ভাবনাতেই থাকুক। তবে এই kingdom of rose এর ধারণা কিন্তু বাস্তব। অনেক দিন ধরে যাবো যাবো বলে একদিন হুট করেই গোলাপ গ্রাম চলে গেলাম। ভেবেছিলাম এমন আর কি থাকবে? কয়েকটা গোলাপ এর বাগান আর কিছু গাছপালা। কিন্তু ওখানে গিয়ে চোখের পলক ফেলতে ভুলে গিয়েছিলাম। যতদূর চোখ যায় শুধু লাল রঙ্গা ফুলের রানী দেখতে পেয়েছিলাম। বাগানের মাঝে ছোট ছোট আল ছিল হাঁটার জন্য। ওখানে হাঁটার সময় মনে হচ্ছিল গোলাপের সমুদ্রে সাঁতার কাটছি। পড়ন্ত বিকেলে বসে ছিলাম বাগানের মাঝখানে বানানো ছাউনিগুলোতে। মনে হচ্ছিল গোলাপ রাজ্যের সব গোলাপ প্রজারা আমার চোখকে মুগ্ধ করার উৎসবে মেতেছিল। লাল লাল পরীদের মৃদু নৃত্য মন্ত্রমুগ্ধের মত দেখছিলাম। একটু দূরেই বিশাল এক টিলা ছিল, যেটা আকর্ষণ করছিল মাদকের মত। ঢাকার এত কাছে এমন নৈসর্গিক সৌন্দর্য লুকিয়ে আছে তা আমার আগে জানা ছিল না।…